ენდი უორჰოლი

ენდი უორჰოლი (Andy Warhol; 6 მარაშინათუთა, 1928 – 22 ფურთუთა, 1987) — ამერიკალი ხანტუ, ავანგარდისტი კინოხელუანი, ჭარუ დო ოჯარალე მოღალე. თაშნეშე მოღალენდჷ მუჭოთ გიშმაშქუმალარი, მუსიკაშ პროდიუსერი დო არტისტი. პოპ-არტიშ მიმალუობაშ ართ-ართი დჷმარსხუაფალი ააშ-ს 1950-იან წანეფს.

ენდი უორჰოლი მაართა ხანტუ რდჷ, ნამუქჷთ აღიარუ ტრაფარეტული ბეშტუაშ საქვარუაფონი პოტენციალი, ნამუთ კინოხ ხვალე ორეწუალე აკოქუნუას გჷმირინუაფუდჷნ.

უორჰოლი არძაშე რჩქინელი რე მუშ სავაჭარო პროდუქტეფიშ აკოფუთუაშ გოფორმაფათ, ირდღალური ობიექტეფიშ, მუჭომით რე კემპბელიშ სუპიშ ქილეფიშ, კაკაჩიშ პეულეფიშ გჷმოხანტუალობეფით დო ბანანით ბუნა ველვეტ ანდეგრაუნდიშ როკ-ალბომს, თაშნეშე XX ოშწანურაშ პოპულარული მურიცხეფიშ მერილინ მონროშ, ელვის პრესლიშ, ჟაკლინ კენედიშ, ჯუდი გარლანდიშ დო ელისაბედ ტეილორიშ მუშობური სტილიზაფილი პორტრეტეფით. უორჰოლს თშნეშე ორხველჷ რჩქინელი ოშუმალიშ Coca-Cola-შ ეტიკეტიშ დიზაინი.

ხელუანობაშ ორენიშ გალე, უორჰოლი რჩქინელი რე ციტატათ „მუმალს არძა გჷნირთუ მოსოფელს ჩინებული 15 წუთით“. მოგვიანეთ რეპორტიორეფს თიქ გუცხადჷ: „ჩქიმი ახალი ფრაზა რე: ვითოხუთ წუთშა არძა ჩინებულო გჷნირთუ“.

ენდი უორჰოლი ხვალე მუში მახანტეფით დო ფილმეფით ვარე ჩინებული, თაშნეშე მუშ სტუდიათ „Factory“-თ ხოლო, ნამუთ ნიუ-იორკიშ ბომონდიშ აკოშაყარუაშ აბანი რე დო 70-იანი წანეფიშ რინაშ სტილიშ გჷმოხანტუალათ გჷნირთჷ.

 რესურსეფი ინტერნეტის 


კატეგორია:ამერიკალი ხანტუეფი
კატეგორია:ამერიკალი კინორეჟისორეფი
კატეგორია:პოპ-არტი
კატეგორია:დუნაბადი 1928
კატეგორია:ნაღურა 1987